Case ID: 1036378
Sentence 1: İddiaçı iddia ərizəsində 2006-cı ildə Naxçıvan şəhərində “xxxx” MMC şirkəti yaradıb rəsmi icarə ilə plastik tullantıların yenidən emalı və su şlanqı istehsalı ilə məşğul olmağa başladığını, 2014-cü ildə istehsal fabrikini Babək rayonunun Qoşadizə kəndində yerləşən “xxxx” MMC-nin bir böyük anbarını kirayəyə götürüb fabrikin bütün avadanlıqlarını və istehsal edilmiş bütün məhsulları həmin anbara yerləşdirib kirayə üçün hər ay 350 manat pul ödədiyini, daha sonra anbardakı hazır avadanlıqlarla bərabər içindəki hazır olunmuş malların hamısını 250000 dollar qiymətlə anbar sahiblərinə satmağa razılaşdığını, sağlığı ilə əlaqədar uzun müddət Türkiyədə müalicə aldığından 6 ay Naxçıvana gələ bilmədiyini, cavabdehlərin söz verdikləri pulu ödəmədiyini, onlarla əlaqə saxlaya bilmədiyini və Naxçıvanı tərk etdiklərini xəbər aldığını, müalicə aldıqdan sonra Naxçıvana gəldikdə fabrikə baş çəkmək istədiyi zamanfabrikin qapısının kilidinin sındırıldığı və tanımadığı şəxslərin fabriki işə salaraq işlətdiyini gördüyünü, fabrikin anbarında olan malların da ondan xəbərsiz satıldığını, bu əsasa görə Naxçıvan Muxtar Respublikası İnzibati-İqtisadi Məhkəməsinə iki ayrı tarixdə müraciət olunduğunu, həmin avadanlıqların və istehsal olunmuş malların iddiaçıya məxsusluğunun məlum olduğunu, bu əsasa görə imzalanan barışıq sazişinə əsasən fabrikin bir il müddətinə avadanlıqlar iddiaçının olmaq şərtilə kirayə ödəmədən fəaliyyətinə davam edilməsi barədə və iddiaçıya məxsus satılmış malların qaytarılması ya da pulunun ödənilməsi şərti ilə Naxçıvan Muxtar Respublikası İnzibati-İqtisadi Məhkəməsi tərəfindən qərar verildiyini, həmin qərarda iddiaçı avadanlıqları təhvil aldıqdan sonra Cavabdeh haqqında ona vurulan ziyanın ödənilməsi barədə iddia qaldıracağının göstərildiyini, lakin məhkəmə baxışı zamanı Cavabdeh artıq şirkətin fəaliyyətini dayandırdığı üçün vergi ödəyicisi olmadığından şikayətə baxılması üçün Naxçıvan şəhər məhkəməsinə müraciət etməli olduğunu, aparatlardan əlavə şahidlərin ifadəsinə görə Ekologiya Nazirliyinə verildiyi iddia edilən şlanqlar üçün iqtisad məhkəməsinə etdiyi müraciət nəticəsində 15 dekabr 2017-ci ildə “şlanqların cavabdehdən alınaraq qaytarılması” tələbinə dair mülki işin icraatına xitam verildiyini, 20 dekabr 2017-ci ildə şlanqların anbara aparılması üçün 3 nəfər fəhlə ilə bərabər şlanqların sayılaraq anbardan götürüldüyünü, iddiaçının anbardan 323 ədəd 32 mm şlanq dəyəri 80 manat olmaqla 25840 manat (15200 dollar) dəyərindəki şlanqları öz anbarına apardığını, Naxçıvan Muxtar Respublikası İnzibati-İqtisadi Məhkəməsinin qərarına görə alınan avadanlıqların dəyəri 143200 dollar, ikinci qərara görə alınan şlanqların dəyəri 15200 dollar etdiyi üçün şikayətin əsası olan 250000 dollardan geriyə qalan 91600 dollar dəyərində şlanq və xammalın ortalıqda olmadığını, Naxçıvan Muxtar Respublikası İnzibati-İqtisadi Məhkəməsi tərəfindən verilən qərarlarda əsas müraciətin 250000 dollar olduğu, hazır mallar və avadanlıqların nələr olduğunun ayrı-ayrı bildirildiyini, iddiaçının ərizəsi ilə bərabər sonuncu qaytarılan malların sayı, ölçüsü və qiyməti barədə akt tərtib edildiyini, bu əsasa görə geriyə iddiaçının qalan alacağının dəyərinin tam olaraq 91600 dollar təşkil etdiyini, 2014-cü ildən bu yana həmin sexdə şlanq istehsal edən avadanlıqların Cavabdeh tərəfindən istifadə edildiyini, 3 il müddətinə istehsal etdikləri şlanq və xammalın satışına şəxsən rəhbərlik edərək öz adına sertifikatlar alaraq fəaliyyətinə davam etdiyini, 2014-cü ildən fabrikin iddiaçıya qaytarılana qədər bütün istehsalın qazancını və malların satışını Cavabdeh şəxsən təşkil etdiyini, qazancı özünə götürdüyünü, keçmiş məhkəmə proseslərində də Cavabdeh özü malları bilərək və istəyərək iddiaçıdan xəbərsiz satdığını boynuna aldığını, cavabdeh onu rəhbər vəzifəli şəxs adından hədə-qorxu və şantaj etdiyi üçün, onun adından yalandan istifadə etdiyi üçün iddiaçıya mənəvi ziyan vurduğunu, bu iddianı bu məhkəmədə qaldırmamışdan əvvəl Naxçıvan Muxtar Respublikası İnzibati-İqtisadi Məhkəməsində iddialar qaldırdığını, iddiaları 10 noyabr 2017-ci ildə barışıq sazişinə əsasən qərardadla və 25 may 2018-ci ildə iddianın yolverilməzliyinə əsasən qərardadla geri qaytarıldığını göstərib, anbardan satılan mallardan geriyə qalan malların və ya malların dəyəri olan 91600 ABŞ dollarının cavabdehdən alınaraq iddiaçıya qaytarılması, ona məxsus avadanlıqların 3 il ərzində işlədilməsi nəticəsində əldən çıxmış fayda – 150000 ABŞ dollarının ödənilməsi, cavabdehin iddiaçını hədə-qorxu və şantaj etdiyi üçün 100000 ABŞ dolları mənəvi təzminatın ödənilməsi barədə qətnamə qəbul edilməsini xahiş etmişdir.